Èxit de participació i organització en el XXI Campionat de Tarragona de Futbol Sala ACELL-SPECIAL OLIMPICS – ASSOCIACIÓ TRÈVOL\nHome » Activitats de lleure per a tothom » Èxit de participació i organització en el XXI Campionat de Tarragona de Futbol Sala ACELL-SPECIAL OLIMPICS\nÈxit de participació i organització en el XXI Campionat de Tarragona de Futbol Sala ACELL-SPECIAL OLIMPICS\nEl passat dissabte 10 de maig va tenir lloc al Vendrell la celebració del XXI CAMPIONAT DE TARRAGONA DE FUTBOL SALA ACELL-SPECIAL OLIMPICS, on van participar prop de 100 esportistes amb discapacitat intel•lectual.\nL’organització de l’acte va ser tot un èxit, fruit de la col•laboració del Centre de lleure Ventall, el Club de Futbol Sala Vendrell, el Patronat d’Esports del Vendrell i l’Associació Trèvol. Els vendrellencs vam ser el club amfitrió.\nEls equips participants van ser: APRODISCA (Montblanc), VENTALL (El Vendrell), BAIX CAMP 1 i 2 (Reus), BELLISENS-PERES MATA (Reus), SOLC (Tarragona), ZIGA-ZAGA B (Valls), ESTELA (Tarragona).\nEl matí va començar dues lliguetes paral•leles de quatre equips cadascuna en els pavellons Municipal i del Tennis. La competició va tenir de tot: intensitat, bon joc…i emoció, com per exemple, la final decidida a llançaments de penals entre l’equip Solc de Tarragona i el Ziga-Zaga de Valls.\nEls campions de cada grup van ser l’escola SOLC de Tarragona i APRODISCA de Montblanc.\nA continuació van tenir lloc les finals de proves individuals d’habilitats i destreses en futbol, per aquells esportistes que no poden practicar el futbol en equip.\nDurant el matí vam gaudir de la visita d’en Martí Carnicer, alcalde del Vendrell, i del regidor d’esports Sergi Teruel que va lliurar els trofeus als campions i participants.\nEl matí va acabar amb l’actuació del grup PETAFORT de Santa Oliva que de forma desinteressada va fer ballar i saltar amb la seva percussió a tots els participants.\nPer acabar, agrair la feina que ha fer al llarg de l’any el Club Futbol Sala Vendrell en el foment de l’accés i pràctica d’aquest esport per a les persones amb discapacitat.\nPost Tag With :Futbol-sala\n« Iniciem un nou camí fent xarxa Una experiència “de pel.lícula” a càrrec del Grup de teatre l’Espurna »


De tant en tant trobo pedres: de maig 2012\nBarcino (El temple d'August)\nLa Colònia Iulia Augusta Faventia Paterna Bàrcino, la actual Barcelona va ser fundada per l'emperador August l'any 10 aC. No era una gran ciutat al principi, s'ha calculat que la seva extensió era d'unes 10Ha. Tota ella estava envoltada per una muralla de forma irregular degut a la topografia del terreny. Al ser de construcció ex novo presenta totes les característiques típiques de les ciutats romanes. Tenia una planta rectangular tot i que els angles estaven retallats per adaptar-se al terreny. A la intersecció del Cardo Màximus amb el Decumanus Màximus estava situat el Fòrum i el Temple d'August.\nAquest temple va ser construït per glòria de l'emperador August al lloc més alt de la ciutat conegut a l'època medieval com a Mons Taber. La seva construcció sobre un pòdium segurament el feia visible desde lluny. Era d'estil corinti, amb unes mides de uns 35 metres de llarg per 17,5 metres d'ample amb tenia sis columnes als costats més curts i onze als llargs i va ser construït amb pedra calcària de les pedreres de Montjuic.\nAmb el pas del temps i amb les reformes que va anar patint la ciutat en època medieval una part del temple es va integrar en les noves construccions. Al 1835 al tirar a terra un edifici del carre Paradís van sortir a la llum els restes i es van començar a estudiar a la manera d'aquella època. Llavors el Centre Excursionista de Catalunya va adquirir l'edifici i va encarregar a l'arquitecte Lluis Domenec i Montaner la seva restauració. Ell va ser el creador del pati interior.\nL'any 1956 es va recuperar la columna que actualment esta a tocar de la galeria gòtica i que en aquella època es trobava a la Plaça del Rei. Aquesta columna havia estat formada per fragments procedents dels enderrocs de l'edifici que les amagava\nActualment les restes restaurades del temple es localitzen al c. Paradís, 10, a l'interior de l'edifici del Centre Excursionista de Catalunya. Es conserven quatre columnes de 9 m d'alçada, de fust estriat i capitell corinti, part del arquitrau i del pòdium.\nPublicat per Jordi a 20:59 1 comentari:\nTeatre romà de Baetulo\nA Catalunya només tenim els restes de dos teatres romans. Un seria el de Tarraco i el segon descobert es el de Baetulo.\nDurant la visita guiada que organitza el Museu de Badalona durant La Magna Celebratio, vàrem poder veure les restes. Es troben a Dalt de la Vila al carrer de les Eres. La forma semicircular de les edificacions modernes ja feien sospitar que hi havia alguna resta d'un edifici monumental d'època romana. Unes obres van treure a la llum els fonaments d'aquest teatre.\nSegons els càlculs fets basant-se en altres teatres romans d'arreu del món, es tractaria d'un recinte d'uns 50m de diàmetre i tindria una capacitat d'entre 1500 i 2000 persones.\nMolt a prop d'una porta de la ciutat, cosa que facilitava l'entrada de gent de fora sense congestionar els carrers de l'interior i del Fòrum, a la part alta de la ciutat que de ben segur era visible desde lluny.\nActualment només es pot veure una petita part dels fonaments ja que la major part de les restes del teatre es troben sota construccions modernes, cosa que fa molt difícil que es pugui fer una reconstrucció exacta ni fer una museïtzació de l'espai.\nPublicat per Jordi a 19:12 2 comentaris:\nUbicació: Carrer de les Eres, 20-38, 08911 Badalona, Espanya


L'arròs amb tonyina - Diari La Veu\nEscriba el número 589270\nL'arròs amb tonyina\n4 juny 2016 01:00h\nÉs típic de la zona costera de la regió d’Alacant, de la Marina al Baix Vinalopó, i es prepara amb un sofregit de ceba i una picada de nyores. Generalment ix a taula melós o lleugerament caldós, però també hi ha qui el fa sec. Antigament devien fer-ne també a Barcelona i la rodalia, encara que només fos un menjar d’abstinència, perquè el baró de Maldà l’esmenta en Miscel·lània de viatges i festes majors:\nHavent recaygut [la festa major] en est any 1770 en divendres de la setmana, no entrà la festa major que al següent diumenge 12 del corrent mes, no volent los idus entèndrer-hi res ab viandas de tunyina ab arròs y alguna arengada (y això encara bon goig).\nCent anys després, en el número del 7 d’agost del 1880 del setmanari L’Esquella de la Torratxa aparegué el sonet ‘Á Pedralbes’, a l’època en què anar a aquest barri a fer-se un bon tiberi (inclòs el mató que tanta fama tenia) era un costum general i hi havia grans aglomeracions. El mot ‘tunyina’ estava escrit amb doble sentit i la poesia feia així:\nLo tren de Sarriá, de jent s’omplena;\nvá en doyna la virám, creix lo bullici;\ny á menjar lo matò ván ab desfici\nclasses y posicions de tota mena.\nLo jove corregut, la casta nena,\nalgun que altre devot de San Ximplici,\nsangoneras de estat, homes de ofici,\ny’ls mès ab lo pretest de matar pena.\nTot es fraternitat á la arribada;\nse converteix en crits dins poca estona\nmenjánt molts ab tunyina la arrossada.\nJo un cop men vaig salvar de una y molt bona\nperque al ventarme un quídam garrotada\nla va rebre al clatell la mèva dona.\nTambé el trobem en una cançoneta infantil d’Eivissa:\nCap pelat titina\nsense cap cabell.\nArròs amb tonyina\nPerò totes les receptes que he pogut trobar són d’Alacant, que serà la versió que donaré.\nIngredients: 300 g d’arròs, 600 g de tonyina, 2 tomaques madures, 2 nyores, alls, safrà, oli i sal.\nPreparació: per començar pelarem tres o quatre alls i els trinxarem, i, en acabant, pelarem les tomaques i les picolarem. A continuació traurem el peduncle i les llavors de les nyores i, seguidament, trossejarem la tonyina. En estar tot preparat posarem un raig d’oli en un calder o una cassola de fang i el deixarem al foc. Quan l’oli serà calent (però no massa) hi posarem les nyores i les sofregirem una mica. Els donarem unes remenades i, abans que es recremen, les traurem i les reservarem. Tot seguit hi posarem els alls i els sofregirem. Els anirem remenant i, en daurar-se lleugerament, hi posarem la tomaca i la sofregirem també. La remenarem ara i adés i, mentrestant, picarem les nyores en el morter. En estar tot confitat hi posarem la tonyina, donarem unes remenades a tot, hi posarem litre i mig d’aigua i li donarem més foc. Ho salarem, ho ensafranarem i, en alçar el bull, hi posarem l’arròs i les nyores. Ho deixarem bullir a foc fort per espai de set o vuit minuts, al cap dels quals ho deixarem a foc suau. En arribar als setze o disset minuts d’ebullició, quan l’arròs estarà cuit i melós (o lleugerament caldós), ho traurem del foc i ho escudellarem perquè no continue la cocció. Cal deixar-lo refredar una mica abans de menjar-se’l.\nVariants: hi podem afegir verdures de temporada: carxofes, faves, pésols, espinacs, coliflor, alls tendres, patata. Hi ha qui abans de tot, hi sofregeix la tonyina. S’hi pot sofregir un pimentó vermell o unes rametes de julivert. Hi ha qui el fa sec, amb una mica més d’arròs.\nDialectalismes: arròs ‘en tollina’.\nEscriba el número 442695


Implantació de sistemes de gestió de qualitat\nImplantació, manteniment i reconeixement formal de sistemes de gestió de la qualitat als laboratoris de recerca\nLa implantació de sistemes de gestió de la qualitat en la recerca és un aspecte que cal prendre en consideració en els casos en què es porten a terme activitats de transferència de coneixement i resultats, especialment en sectors molt regulats com ara el quimicofarmacèutic, l’alimentari o el del medi ambient. En aquests sectors és freqüent que les empreses destinatàries dels resultats de la recerca requereixin del compliment d’unes normatives de qualitat determinades, ja sigui per exigències regulatòries o bé perquè la filosofia empresarial del sector ho exigeix.\nEls laboratoris de recerca i les estructures de suport a la recerca que duen a terme activitats de transferència de resultats i que volen treballar amb sistemes de gestió de la qualitat poden utilitzar tres models diferents en funció del tipus d’activitat que porten a terme i dels requisits dels clients.\nEs basa en la norma UNE-EN-ISO 9001 «Sistemes de gestió de la qualitat. Requisits».\nS’aplica a qualsevol tipus d’organització i està àmpliament estès a tot el món. Els eixos principals en els que es basa son: el lideratge, l’anàlisi del context, la gestió per processos, la satisfacció del client i la millora contínua\nA l’esquema següent s’hi representa el model de sistema de gestió de la qualitat segons la norma UNE-EN-ISO 9001:\nL’índex de la norma és el següent:\nObjecte i camp d’aplicació\nContext de l’organització \nAvaluació de l’acompliment \nLa norma ISO 9001 és d’utilitat per a qualsevol laboratori que dugui a terme activitats de recerca o de suport a la recerca i que vulgui disposar d’un sistema de gestió de la qualitat.\nEs basa en la norma UNE-EN-ISO 17025 «Requisits generals per a la competència dels laboratoris d’assaig i calibratge».\nLa norma estableix els requisits que han de complir els laboratoris que duen a terme assajos i calibratges, per tal de demostrar que disposen d’un sistema de gestió de la qualitat i que són tècnicament competents i capaços de produir resultats vàlids.\nLa norma està dividida en els apartats següents:\nRequisits de l’estructura\nRequisits dels recursos\nRequisits dels processos\nRequisits del sistema de gestió\nLa ISO 17025 és d’utilitat per als laboratoris que porten a terme activitats d’avaluació de la conformitat en qualsevol àrea del coneixement, portant a terme assajos o calibratges sempre de la mateixa manera.\nPrincipis de bones pràctiques de laboratori (BPL)\nEs basen en el REIAL DECRET 1369/2000, de 19 de juliol, «pel qual es modifica el Reial Decret 822/1993, de 28 de maig, pel qual s’estableixen els principis de bones pràctiques de laboratori i la seva aplicació en la realització d’estudis no clínics sobre substàncies i productes químics».\nEl Decret estableix els requisits que han de complir els laboratoris que volen dur a terme estudis no clínics de seguretat sanitària i mediambiental. L’objectiu principal és garantir la traçabilitat i la integritat dels resultats que s’obtinguin d’aquests estudis, que seran una part important de la documentació que les empreses presentaran al registre.\nEls principis de les BPL es descriuen en els apartats següents, d’acord amb la legislació vigent:\nOrganització i personal del laboratori\nAparells, materials i reactius\nProductes d’assaig i de referència\nInformació dels resultats de l’estudi\nArxiu i conservació de registres i materials\nEls principis de les BPL s’apliquen als laboratoris que duen a terme estudis de caracterització fisicoquímica i de seguretat de productes químics (medicaments d’ús humà o veterinari, cosmètics, plaguicides, additius alimentaris i per a pinsos, biocides i substàncies químiques industrials), ja que en aquests casos el compliment és obligatori.\nLa Unitat de Qualitat de l’àmbit de la Recerca de l’Agència de Polítiques i de Qualitat assessora els grups de recerca pertanyents a la UB i al grup UB sobre la necessitat i/o la conveniència d’implantar un sistema de gestió de la qualitat, així com el model més adequat tenint en compte les activitats que es porten a terme i els requisits dels clients.\nManteniment BPL al grup de recerca CEX IDIBAPS\nEl laboratori CEX, pertanyent al grup de recerca “Aterosclerosi, malaltia coronària i insuficiència cardíaca” de l’IDIBAPS i la Fundació Clínic, liderat pel Dr. Manel Sabaté, té implantat un sistema de gestió de la qualitat segons els Principis de les Bones Pràctiques de Laboratori (BPL) per a la realització d’estudis amb productes sanitaris de l’àmbit cardiovascular.\nManteniment BPL al grup de recerca CEREMET\nEl grup de recerca CEREMET, del Departament de Bioquímica i Biomedicina Molecular, dirigit per la Dra. Dolores López Tejero, té implantats els principis de les Bones Pràctiques de Laboratori (BPL) per a la realització d’estudis d’administració de fàrmacs i obtenció de mostres biològiques. Amb això aquest grup, que ja disposa d’una certificació ISO 9001, disposa de la capacitat per ampliar el ventall de la seva oferta a les empreses del sector químico-farmacèutic.\nImplantació ISO 17025 al laboratori SAVCA\nEl laboratori SAVCA (Servei d’Anàlisi de Virus a la Cadena Alimentària/Cicle de l’Aigua), coordinat per Grup de Virus Entèrics dirigit pel Dr. Albert Bosch, es troba actualment en procés d’implantació d’un sistema de qualitat segons la norma ISO 17025, amb l’objectiu d’aconseguir l’acreditació per a la realització d’assajos e virus en aliments i aigües. Aquesta acreditació li permetrà demostrar la seva competència tècnica com avaluador de la conformitat de la seguretat virològica dels aliments.


Juan Roig abre el primer programa de incubación con formación empresarial gratuito de España\nJuan Roig obri el primer programa d’incubació empresarial gratuït d’Espanya\nEls seleccionats del programa Traction rebran durant 14 mesos formació en totes les àrees de negoci per al desenvolupament i la consolidació de les seues startups\nGRAFCVA2955. PATERNA, 12/03/2019.- El presidente de Mercadona, Juan Roig, posa en la nueva sección de 'Listo para comer', tras presentar los resultados económicos de la compañía correspondientes al ejercicio de 2018 y las previsiones de 2019. EFE/Manuel Bruque\nMarina de Empresas, el pol d’emprenedoria impulsada per Juan Roig, president de Mercadona, i compost per EDEM Escuela de Empresarios, la incubadora i acceleradora Lanzadera i la societat d’inversió Angels, ha llançat Traction, el primer programa d’incubació amb formació empresarial completa i sense cost.\nEl programa Traction té 14 mesos de duració, consta de dos fases i està dirigit tant a emprenedors que volen desenvolupar un projecte totalment incipient com a aquells que ja l’han posat en marxa però que necessiten el suport d’experts per a agafar tracció millorant les seues vendes i depurant la seua metodologia de treball. A través d’aquest programa, Marina de Empresas aconsegueix intensificar les sinergies entre les seues tres iniciatives, de les quals ja han sorgit empreses liderades per emprenedors formats en EDEM, accelerades en Lanzadera i que finalment han sigut invertides per Angels.\nEn la primera fase de tres mesos de duració, els emprenedors, ja instal·lats en Marina de Empresas, rebran en EDEM els coneixements que necessiten reforçar en quatre grans àrees: idea de negoci, producte, màrqueting i finances. A més, es formaran en el model de gestió empresarial que el mateix Juan Roig ha implementat amb èxit al llarg de la seua carrera. Alhora, en Lanzadera podran anar aplicant els coneixements apresos, fent networking amb altres emprenedors, coneixent el seu mercat i definint les primeres mètriques per a poder iniciar un projecte real i sostenible.\nConclòs el període de formació i validades les primeres mètriques, podran optar a incubar la seua empresa en Lanzadera durant 11 mesos. Comptaran amb el suport d’un director de projectes i de diversos mentors. En aquesta fase, els emprenedors configuraran el seu equip, llançaran la seua empresa al mercat, aconseguiran les primeres vendes, adquiriran tracció i podran començar a rebre finançament per part de Lanzadera.\n“Traction naix pensant a acompanyar a emprenedors amb actitud, passió i dedicació que vulguen formar-se, emprendre i llançar empreses a mar obert. Des d’EDEM els ajudarem a adquirir els coneixements, les eines i les habilitats necessàries perquè posteriorment puguen desenvolupar els seus projectes amb èxit de la mà de Lanzadera”, afirma Lucía Egea, directora del Centre Universitari i del Canal Digital d’EDEM.\nPer part seua, Javier Jiménez, director general de Lanzaderaexplica: “En aquests anys hem vist la importància d’acompanyar a l’emprenedor des dels fonaments de la seua empresa. El programa Traction fa un pas més oferint una formació modular, completa i gratuïta i un suport personalitzat en funció de les necessitats específiques de cada emprenedor i del seu startup. L’objectiu final és que els emprenedors puguen fer créixer la seua companyia aportant valor als seus clients.”\nLes inscripcions, que es poden realitzar a partir de hui mateix i fins al 4 de novembre a través de la pàgina web oficial, estan obertes a propostes de qualsevol sector i a perfils molt diversos: persones amb esperit emprenedor però sense idees concretes; emprenedors amb un projecte plasmat en un paper però que encara no s’ha iniciat; startups que tan sols han desenvolupat un producte viable mínim (MVP), i empreses que ja compten amb les seues primeres vendes i que necessiten un impuls per a créixer.


Incentius fiscals per a participar\nBeneficis fiscals aplicables a les aportacions de persones físiques i jurídiques:\nAportacions efectuades per persones físiques\nDeducció: els contribuents de l'IRPF tindran dret a deduir de la seva quota íntegra el 25% de la base de deducció.\nLímit a la deducció: la base de les deduccions no podrà excedir el 10% de la base liquidable del contribuent. Per l'excés no es podrà practicar deducció.\nEls contribuents de l'impost sobre la renda de no residents que operin en territori espanyol sense establiment permanent, poden aplicar la deducció prevista per a les donacions realitzades per persones físiques, en les declaracions que presentin per fets imposables esdevinguts en el termini d'un any des de la data del donatiu. La base de deducció no podrà excedir el 10% de la base imposable del conjunt de les declaracions presentades en aquest termini.\nAportacions efectuades per persones jurídiques\nDeducció: els subjectes passius de l'Impost sobre Societats tindran dret a deduir de la quota íntegra, minorada en les deduccions i bonificacions previstes a la llei, el 35% de la base de deducció.\nLes quantitats corresponents al període impositiu no deduïdes es poden aplicar en les liquidacions dels períodes impositius que concloguin en els 10 anys immediats i successius.\nLímit a la deducció: la base de deducció no podrà excedir el 10% de la base imposable del període impositiu.\nLes quantitats que excedeixin d'aquest límit es podran aplicar en els períodes impositius que concloguin en els deu anys immediats i successius.\nEls contribuents d'aquest impost que operin mitjançant establiment permanent poden aplicar la deducció establerta per als donants persones jurídiques.\nEn qualsevol cas s'haurà de justificar mitjançant certificació de la Fundació l'efectivitat de la donació realitzada.\nTambé hi ha els convenis de col·laboració a activitats d'interès general, que són aquells pels quals les fundacions, a canvi d'un ajut econòmic per a la realització de les activitats que efectuïn en compliment dels fins previstos a la Llei, es comprometen per escrit a difondre la participació del col·laborador en les seves activitats.\nEl benefici fiscal permet deduir en la quota integra de l'impost el 15% de les despeses realitzades en propaganda i publicitat de projecció plurianual.\nL'import de la deducció no pot excedir del 90% de les donacions efectuades al Consorci. La base de la deducció serà el 100% de la despesa si es fa només el suport publicitari i publicita exclusivament l'esdeveniment i serà del 25% en cas contrari.


#JoEmQuedoACasa – Contes per veure – Narració oral: Contes de Gianni Rodari (ANIN) – LA XARXA\nLes companyes de ANIN (Assosiació de Narradores y Narradors de Catalunya) estan fent un bonic homenatge a Gianni Rodari, explicant els seus contes al canal de youtube de l’ANIN. Podeu trobar també una selecció a l’enllaç L’Ateneu Roig – Associació Cultural\nI aprofitem per felicitar-les. La cultura és la que més pateix en silenci, ho sabem molt bé, i també que la narració oral està molt afectada per aquesta pandèmia. Per això ens alegra tant que estiguem demostrant que volem seguir vives, que la cultura no es confina.\nCliqueu en aquest enllaç (aquí) per trobar més continguts de CONTES PER VEURE


Aquest Sant Jordi 2017, us esperem a la nostra parada! - Òmnium Cultural\n23 d'abril de 2017, 8:00 h\nCom cada Sant Jordi, Òmnium Sabadell sortirà al carrer: ens podreu trobar a la nostra parada, al passeig de la Plaça Major. Us hi esperem!\nCom cada Sant Jordi, sortim al carrer! Enguany ens podreu trobar al passeig de la Plaça Major, durant tot el dia. Més concretament, serem a l’alçada del c. del Mestre Rius, a prop de l’entrada de l’estació d’FGC.\nHi podreu trobar llibres, informació sobre les nostres activitats, samarretes de les Lluites compartides i moltes altres coses.\nA mes a més, la nostra parada serà un punt de recollida de signatures d’adhesió al Pacte Nacional pel Referèndum, en el marc de la gran recollida d’adhesions que es farà arreu de Catalunya el dia de Sant Jordi. Ajudeu-nos perquè el referèndum sigui un clam popular!\nSi hi voleu venir com a voluntaris, aquí teniu el formulari per apuntar-vos-hi.\nUs hi esperem i us desitgem un gran Sant Jordi!\nI per recordar com va ser la nostra parada l’any passat, aquí teniu un enllaç a l’àlbum de fotografies!


Data: 13/05/22 00:34\nEm sobren quilos\nSempre he estat una noia grossa, però fa un poc més de dos anys vaig començar a deixar de menjar i, com a conseqüència, vaig perdre molt de pes. Durant aquest període vaig conèixer el que actualment és el meu nuvi, però des de fa un temps he començat a engreixar de nou. Des que estic més grossa, sento que ell ha canviat molt la seua actitud amb mi, ja no em mira com abans, no em demana fer trucades sexys i, a més a més, fa servir porno per masturbar-se. Porto temps sentint-me culpable per la seva pèrdua d'interès en mi (pensant que és per culpa de la meua pujada de pes), i des de fa unes setmanes em diu que em sobren quilos. A més a més, ma mare també em diu constantment que estic grossa, que no em senta bé la roba, que no em posi vestits ni roba estreta perquè "no és apropiada per al meu cos", etc.\nAmb tota aquesta situació, estic tornant a crear un gran rebuig pel meu cos i em passe els dies castigant-me psicològicament per no ser suficientment forta per a deixar de menjar de nou, però recordo com vaig patir quan vaig passar per ahí que no m'agradaria haver de passar de nou eixe procés. Crec que necessito ajuda perquè no sé com gestionar el que està passant, he perdut molt d'amor propi i ja no em sento ni desitjada pel meu nuvi. Què puc fer?\nMoltes gràcies de bestreta per la vostra atenció i per la vostra ajuda, és molt d'agrair!!!\nData: 17/05/2022 16:14\nHola! Gràcies per parlar amb nosaltres.\nPrimer ets tu, i com et sents, per tant, no deixis que ningú opini sobre el teu cos i no pensis que només tens el teu físic, ja que les persones som moltes altres coses i hem de valorar-ho tot. Si les persones del nostre entorn només ens parlen del nostre físic i això ens afecta, hem de fer-los entendre que no ens estan fent bé i haurien de canviar els seus comentaris.\nPer això, et convidem que parlis amb la teva mare sobre els comentaris que et fa i com et sents al respecte, o intenta explica-li a algun adult de confiança, perquè puguin ajudar-te.\nPer altra banda, també et proposem que li comentis a la teva parella com et sents i que ell també et pugui explicar com se sent, i intenteu trobar una solució que et faci sentir bé. Una abraçada i recorda que el primer és la pròpia salut mental i autoestima!


Cap Vermell - Gardens hotels estrena una nova web\nEscrit per: Garden Hotels\nEs tracta d'un portal online més accessible, dinàmic i interactiu, adaptat a les últimes tendències tecnològiques, i integrat amb les principals xarxes socials. Un projecte innovador, gestat en els últims dos anys, que ambiciona posicionar-se com un veritable referent en la promoció i comercialització hotelera.\nEl nou site aposta decididament per un concepte més proper i participatiu que ofereix a l'usuari la possibilitat de descobrir i compartir les seves experiències en els establiments i destinacions Garden.\ngardenhotels.com millora i amplia els serveis online amb continguts exclusius i diferenciats que permetran atendre millor les necessitats i preferències úniques de cada client i proporcionar experiències més personalitzades. Cada nova secció proporciona informació actualitzada de tots els productes i ofertes disponibles i incorpora nous recursos audiovisuals i informació pràctica del destí amb dades útils, punts d'interès, activitats, notícies, agenda i calendari d'esdeveniments.\nGarden Hotels, amb àmplia experiència en el sector hoteler, prossegueix així la seva aposta per millorar la seva oferta de vacances i augmentar el valor dels serveis que ofereix als usuaris i clients des de fa més de 25 anys.\nMés informació a www.gardenhotels.com


Quatre premis per a l’AFOCER a la Biennal Internacional de Fotografia ·\nQuatre premis per a l’AFOCER a la Biennal Internacional de Fotografia\nFotografia de Juan Manuel Gago // AFOCER\nL’enitat fotogràfica internacional Image Sans Frontière va organitzar a l’octubre la 3a Biennal Internacional de Fotografia ‘WorldCup ISF 2012’. El veredicte dels premis es va fer simultàniament a sis països diferents, com Xina, Vietnam, Xipre, Itàlia, França i Espanya. En el cas d’Espanya, el veredicte va estar organitzat per l’AFOCER durant els dies 12 i 13 d’octubre.\nTot i que la majoria de premis van ser atorgats per a fotògrafs de Vietnam, en la ‘WorldCup ISF 2012’, l’AFOCER ha gaudit d’un gran èxit, tant amb obres premiades com seleccionades. Així, en el veredicte d’Espanya van ésser premiats Juan Manuel Gago i Miquel Viñas; al veredicte francès, va ser premiat de nou Miquel Viñas i al veredicte de la Xina va ser premiat José Ángel Sáez-Diez.\n– Juan Manuel Gago: medalla d’or FCF, al millor autor nacional en l’apartat color\n– Miquel Viñas: medalla d’or CEF, a l’apartat monocrom\n– Miquel Viñas: medalla de bronze ISF, a l’apartat millor retrat humà, secció color\n– José Ángel Sáez-Diez: medalla de plata ISF, tema paisatge, secció monocrom\nTags: AFOCER premi\nPrevious: Miquel Pons guanya el Santiago Piñol amb una foto de la Martineta\nNext: La Biblioteca acull la presentació d’un llibre que vol enfortir el moviment veïnal


Castelló celebra la jornada d’acollida als 106 auxiliars de conversa en anglés de Primària\n112 escoles i instituts de les comarques de Castelló tenen aquest curs 115 auxiliars de conversa en anglés, francés i alemany\nLa Conselleria d’Educació, Cultura i Esport ha celebrat a l’Auditori i Palau de Congressos de Castelló la jornada d’acollida i orientació als 106 auxiliars de conversa que ajudaran aquest curs en la millora de les competències comunicatives orals en anglés de l’alumnat de les escoles.\nLes escoles d’Infantil i Primària de les comarques de Castelló, gràcies al finançament d’Educació de la Generalitat, tenen aquest curs el suport de 106 auxiliars estrangers de conversa en anglés.\nA més, 6 instituts de Secundària castellonencs tenen 9 auxiliars estrangers de conversa en anglés (5), francés (2) i alemany (3) aportats pel Ministeri d’Educació i FP.\nEn total seran 115 auxiliars de conversa els que ajudaran a millorar les destreses orals en llengües estrangeres de l’alumnat de 112 escoles i instituts de les comarques de Castelló.\nEl conseller Vicent Marzà destaca que “els auxiliars de conversa en anglés provenen de més de 15 països per a afavorir un millor domini de llengües estrangeres de l’alumnat; especialment, de l’anglés”, i ha afegit que “els auxiliars de conversa dels centres educatius, així com els cursos gratuïts en anglés per al professorat valencià de les EOI i les estades del nostre professorat a Irlanda i al Regne Unit són tres de les mesures per a implantar l’ensenyament i l’aprenentatge de l’anglés en el nostre sistema educatiu i per a fomentar el plurilingüisme de l’alumnat”.\nAquest estiu passat, 303 docents de les comarques de Castelló han millorat la seua capacitat per a impartir classes en anglés gràcies a les 2.022 estades formatives d’un mes al Regne Unit i Irlanda que du a terme Educació de la Generalitat. A més, 176 docents més de Castelló també han avançat en el seu nivell d’anglés gràcies a les 700 places de cursos intensius en anglés d’una setmana que la Conselleria ha organitzat enguany per primera volta.\nLa trobada de Castelló ha rebut els auxiliars estrangers de conversa a ritme de cançons tradicionals castellonenques interpretades per músics de la Big Band de Benicarló. Els auxiliars, que el passat 1 d’octubre s’incorporaren a les aules, han estat acompanyats pels seus tutors i el professorat que els acull en els centres educatius. Provenen de 16 països diferents: Austràlia, els Estats Units d’Amèrica (EUA), el Canadà, el Regne Unit, Irlanda, Nova Zelanda, Bèlgica, Bulgària, la Xina - Hong Kong, les Filipines, Finlàndia, Hongria, Luxemburg, Noruega, els Països Baixos i Suècia.\nLes jornades, a més de la presentació en anglés i valencià dels objectius del programa d’auxiliars de conversa a càrrec de la directora general d’Innovació Educativa i Ordenació, Margarida Castellano, han inclòs una conferència de l’especialista en ensenyament de l’anglés i professor titular del departament de Didàctica de Llengua i Literatura de la Universitat de València, Agustín Reyes Torres.\nReyes Torres ha assenyalat que “l’ensenyament i l’aprenentatge de l’anglés no pot limitar-se a converses artificials en contextos específics (un aeroport, un supermercat o un restaurant), sinó que han d’anar dirigits a fomentar la capacitat dels estudiants per a crear nous coneixements, interactuar i comunicar-se amb parlants d’altres cultures”.\nEn la jornada, a més d’abordar les línies mestres del programa valencià d’auxiliars de conversa en anglés en les escoles, s’han mostrat també dues experiències d’èxit, fruit de la col·laboració entre els auxiliars i els seus tutors, que s’han dut a terme en les aules castellonenques durant els tres cursos anteriors al CEIP Josep Iturbi de Borriana i al CEIP Benadressa de Castelló.\nAquesta és la tercera i última d’una ronda de trobades que van arrancar l’11 d’octubre passat a València, amb l’acollida als 360 auxiliars de conversa de les comarques valencianes, i que continuà ahir a Alacant amb la benvinguda als 283 auxiliars d’aquestes comarques.


Ona freda: com es senten les temperatures? | Sublimis\nOna freda: com es senten les temperatures?\nMentre que la part nord del país es veu afectada per una ona freda, és habitual veure les temperatures anunciades per Météo France acompanyades d’una segona dada: les temperatures se senten? Què volen dir i com els calculem? France Bleu explica tot.\nLa part nord de França es veu afectada actualment per una important onada freda. Les temperatures de fins a 11 graus han estat identificats localment, però van caure fins a 18 graus a “feltre”. Quina és la diferència ? I com calcula la temperatura que se sentia? Explicacions.\ntemperatures mínimes Planificat i sentit dimecres, 10 de febrer i dijous al matí 11 per Météo França © VISCUTU\ntemperatura sota refugi\nLes previsions meteorològiques de França o Les temperatures s’expressen generalment a “temperatures protegides”. Com el seu nom indica, el mesurament de la temperatura de l’aire es realitza mitjançant un termòmetre o una sonda situada a 1,5 m del sòl en un refugi perforat. Especialment per protegir l’instrument de mesura del sol o de la pluja.\nrefrigeració per vent\nPerò és rar que els éssers humans es trobin tot el dia en les mateixes condicions que les sondes meteorològiques de França. Circulem als carrers, en un lloc obert als quatre vents o en un camí clar. El nostre cos està sotmès a diferents paràmetres que poden canviar la percepció fisiològica de la temperatura. Que hi ha vent, pluja, sol, etc.\nLa sensació de fred serà més animada en presència de vent que en el clima tranquil. Això és el que truca el temps a França, el refredament de vent. En cas d’absència de vent, una fina capa d’aire, escalfada pel nostre cos i humitejada per l’evaporació de l’aigua, es crea a la superfície de la nostra pell. Però quan bufa el vent, aquesta capa protectora s’enfonsa contínuament. La nostra pell es troba en contacte amb un assecador més fred i es va renovar constantment.\nLa pell condueix l’escalfament de la capa d’aire amb la qual està en contacte per restaurar aquest equilibri, provocant el refredament del cos. Per quantificar aquest refredament, el temps França parla de temperatura.\nPer contra, en cas d’ona de calor, la calenta es sentirà més intensament en cas d’absència de vent o humitat elevada.\ntemperatura de temperatura\nEl temps utilitza un mètode matemàtic per calcular la temperatura sentida. Es tenen en compte la temperatura de l’aire sota refugi i la velocitat del vent per obtenir les dades. La informació és molt útil a les regions del món amb un clima rigorós, com el Canadà o els Estats Units del Nord. La temperatura se sentia que permet prendre mesures preventives contra els perills del fred (gelat, hipotèrmia, etc.).\nEl càlcul de la temperatura Felt © VISCACU\nExemple: una temperatura de l’aire de -10 graus combinats amb Un vent de 30 km / h donarà una temperatura de -20. Això vol dir que la sensació de la nostra pell serà equivalent a una temperatura demostrada de -20 durant un dia sense vent.\nPrevious Post - Previous post: Construït un simple banc\nNext Post - Next post: Royal Canin Manteniment d’adults castrades Manteniment d’adults Chat12 Bosses de 100g


Article 135 bis: l�mit d'endeutament privat i reforma fiscal\nFa alguns dies que em ronda pel cap una idea. I com que ara està de moda reformar constitucions i fer-ho per la via ràpida, potser que aprofitem l'oportunitat i hi fiquem cullerada, no? Tot sigui per millorar el text constitucional i per acabar de satisfer els cònsols Merkel-Sarkozy. Més que res perquè amb la reforma Zapatero-Rajoy se'ns veu una vegada més el llautó: tantes presses, tant rigor, perquè tot plegat entri en vigor a partir del 2020. La clàssica tècnica itàlico-espanyola, ara en mans d'un Zapatero que va perdre el nord fa ja molt temps: fem veure que acatem les ordres de París i Berlín, però situem els seus efectes tan lluny com sigui possible (per què no al 2050?); ens emboliquem heroicament a reformar la Constitució sense escrúpols democràtics, però després ens inventem una llei...\n23 d'Agost del 2011\nDefcon-1: reforma constitucional a la brava\nDues o tres setmanes i pim-pam, Constitució reformada. Més eficàcia, impossible. I a sobre en ple mes d'agost i el país de vacances. Però res, en quatre dies el Congrés s'ha posat en marxa, Rajoy i Zapatero no han tingut cap problema en arribar a un acord pel bé d'Espanya, d'Europa, de l'euro i del que calgui, ho han deixat tot i han enviat un senyal als mercats i al futur. Aquí som tan xulos que fem les reformes abans que ningú. I de referèndum, ni parlar-ne, que això ens faria perdre un temps preciós per fer més reformes, totes les reformes que l'economia necessita, que són tantes que ja ens hem perdut. Tot i que potser ja es tractava d'això, em temo... Però no patim, que els mercats i els cònsols, a més dels emperadors de la Xina i dels USA, segur que no perden el fil i ja ens aniran dictant fil per randa tot...\n18 d'Agost del 2011\nEls amos d'Europa i la regla d'or\nVes per on, gràcies a Frau Merkel i Monsieur Sarkozy aquest país haurà de posar-se un dia d'aquests a reformar la Constitució. Ells dos s'acaben d'erigir en una mena de cònsols del govern del Sacre Imperi Franco-Germànic. Així, per duplicat, com als temps de la vella Roma republicana. Els dos cònsols (etimologia: "els que van junts") han assumit el govern col.legiat de l'Europa continental (sense Gran Bretanya, of course) i han començat a dictar les normes fonamentals, les de veritat, les que tenen a veure amb els diners.\nEls dos nous amos d'Europa volen gravar a sang i a foc a les constitucions europees el nou manament: l'equilibri pressupostari de les administracions públiques.\nUna aspirina per als mals que patim, però que...\nNeteja �tnica a Salt\nNo t'embolicaràs amb un/a negre/a ni amb un/a moro/a. És un dels manaments no escrits per ser un/a bon/a militant de Plataforma per Catalunya. N'hi ha molts més, clar, que es resumeixen en un: sobretot, sobretot, mai no reconeixeràs que PxC és un partit racista, d'ultradreta, feixista ni res per l'estil. La regidora Joana/Juana Dolores Martínez González acaba de descobrir que el seu partit és racista, mira tu quina sorpresa, segur que ella no ho hauria dit mai. Ja tenim la nostra particular versió de la història de Romeu i Julieta, escrita aquests dies a Salt: una regidora d'un partit racista va i s'enamora (l'amor és cec, ja se sap) d'un negre. Bé, els cànons de la correcció política obliguen a dir que és un "subsaharià", però potser que diguem les coses pel seu nom... Afirma la regidora que el seu...\nEnganxats a la pegatina\nEl món s'esfondra al nostre voltant. Els mercats i les borses treuren fum. L'estat del benestar s'esquerda, en part per mala gestió i mala política i en part per mala fe dels seus enemics. L'Obama ja no és l'esperança blanca. Europa trontolla i queda esglaiada tot veient les imatges dels aldarulls anglesos. Espanya navega a cegues al bell mig de la tempesta, abandonada al seu destí, resades totes les oracions i gastada tota la pólvora: que sigui el que Déu, el diable, els mercats o les urnes vulguin...\nI mentrestant aquí passem l'estona tot donant-li voltes a l'enganxina del CAT.\nQue si jo el porto al costat de la matrícula, que si jo he tapat l'E d'Espanya, que si és legal fer-ho, que si no, que si depèn segons si es tracta...\n09 d'Agost del 2011\nBenvinguts a Mossolunya\nSí, sí, costa de pronunciar i es fa estrany d'escriure i de llegir. Però hi ha dies que el país que tenim (és a dir, realisme cru: hi ha el que hi ha, no el que voldríem) sembla un país policial, en permanent estat d'alerta, un país d'ordre i garrot sempre a punt. El país dels Mossos, Mossolunya, Mossolàndia: amb una policia omnipresent que com que és catalana i té un toc de disseny (el sentimentalisme i l'estètica sempre han estat la nostra perdició) resulta que ens sembla menys invasiva i més simpàtica que els nacionals o la guàrdia civil.\nAquest és un país amb una densitat de policies espectacular: si tu ets estranger i no en tens ni idea de què recoi és Catalunya, si ets un estranger estàndard que arriba aquí,...\nHi ha alg� al tim� del Titanic?\nAquest estiu promet emocions fortes i no només per a Zapatero, que pensava descansar uns dies tranquils a Doñana i resulta que el seu telèfon mòbil treu fum: ha d'aparentar que està de vacances però que continua al timó del Titanic hispànic. El mateix fan la seva tripulació i els aspirants a tripular el vaixell ferit de mort: intenten descansar una mica mentre ens diuen el que ja sabem, que la situació és gravíssima (Duran Lleida, el visionari), que nosaltres ja ho dèiem i ja hem començat a immolar-nos a l'altar dels sacrificis (el timoner Mas) o que això que ens passa és culpa nostra per haver votat en Zapatero (el registrador Rajoy i el seu exèrcit de brillants fabricants de titulars) però que en quatre dies ho resolen i viento en popa a...


La Generalitat triplicarà el servei de trens... - Govern.cat\nquery_builder 14 març 2003 13:38\nLa Generalitat triplicarà el servei de trens de FGC a la línia del Bages\nEl metro comarcal del Bages serà una realitat amb un tren de Manresa a Martorell cada vint minuts\nEl conseller de Política Territorial i Obres Públiques, Felip Puig, ha presentat avui a Manresa el projecte de metro comarcal del Bages, que serà una realitat el 2005. Aquest projecte preveu que hi hagi un tren cada vint minuts per fer el trajecte de Manresa a Martorell, on es podrà enllaçar amb la resta de línies. En les hores punta, de 7 a 9 del matí, hi haurà tres trens semidirectes a Barcelona.\nEl projecte de creació dels metros comarcals pretén donar resposta a la demanda existent, convertir Martorell en un important intercanviador, millorar la connexió entre el Bages, el Baix Llobregat i el Vallès, així com millorar l’accés a Barcelona i la seva àrea.\nEl pla preveu que a Martorell-Central es podrà fer correspondència amb el metro del Baix Llobregat, amb rodalies de Renfe o bé anar cap a Igualada amb el futur metro comarcal de l’Anoia. Es mantindran els serveis de rodalia horaris de tipus semidirecte amb origen i/o destinació a Barcelona i s’afegiran 2 trens més amb correspondència a Martorell-Central. A més, en l’hora punta del matí, tots els trens descendents es perllongaran fins a Barcelona sense necessitat del transbordament a Martorell-Central.\nL’evolució demogràfica i les característiques de població per als propers anys indiquen que la demanda d’un servei més intens de transport per ferrocarril augmentarà en els propers anys. Els usuaris actuals del ramal Manresa-Martorell han tingut un increment del 16,9% en els darrers sis anys. Així, han passat dels 734.832 viatgers/any el 1996 als 859.383 viatgers/any el 2002.\nD’aquests, el 67% (574.129) eren per desplaçaments interns a la comarca i el 33% restant (285.254) han estat d’usuaris externs. De fet, es preveu passar dels 2,2 milions de viatges anuals d’ara als 3 milions.\nD’aquesta manera, el nou servei de ferrocarril i l’intercanviador de Martorell milloraran l’oferta ferroviària en aquestes comarques per motius laborals (àrees industrials), per estudis (Universitat Autònoma, Campus de Castelldefels i Terrassa) o per motius no obligats.\nActuació (MEUR )\nEl metro comarcal forma part del Pla de Transports de Viatgers (PTV), aprovat recentment pel Consell Executiu de la Generalitat. El PTV és un pla director que defineix les directrius i les accions que articularan la política de transport públic interurbà del Govern català en l’horitzó del 2005.\nEl PTV considera el transport ferroviari com la columna vertebral del sistema de transport col·lectiu interurbà i defineix objectius específics en matèria de freqüència i temps de viatge per a cada línia i tipus de servei.\nEn el bloc dels serveis ferroviaris de rodalies que presta actualment FGC, el PTV estableix com a fita mínima a assolir en l’horitzó 2005 als ramals d’Igualada i Manresa una freqüència semihorària afegint als actuals serveis semidirectes horaris Barcelona – Igualada i Barcelona – Manresa (i viceversa) serveis llançadora Igualada – Martorell – Igualada i Manresa – Martorell – Manresa amb correspondència amb el metro del Baix Llobregat a l’estació de Martorell Central.\nEl metro comarcal que es proposa donarà compliment a aquesta determinació del PTV millorant notablement l’oferta de transport públic col·lectiu al Bages.\nFotografia acte 1 99\nFotografia acte 2 104\nPPT | 958


La ciutat ja no és el que era i el comerç urbà ho sap. Les normatives que el regeixen ja no són les que eren i el comerç urbà ho ha de saber. L´administració fa lleis i vetlla pel seu compliment i els comerciants han de prendre la preocupació de saber quines són exactament aquestes normes d´obligat compliment.\nLes associacions de comerciants són el nucli des del qual es poden desenvolupar accions de caràcter comercial. No hi ha dinamització comercial sense una associació de comerços forta, representativa i amb capacitat de decisió, interlocució, negociació i pressió i el comerç urbà ho ha de conèixer.\nLa FEDERACIO DE COMERCIANTS DE SALT es constitueix per contribuir al desenvolupament d´un sector comercial competitiu i professionalitzat.\nEstem al servei del comerç i de Salt. Som comerciants amb un interès comú: la millora del comerç local.\nSERVEIS I ACORDS PELS ASSOCIATS\nWEBMINI: Cap associat sense presencia a Internet\nPROGRAMA DE FORMACIÓ I ASSESSORAMENT ALS COMERÇOS\nRepresentació davant els diferents organismes oficials (Ajuntament, Generalitat, Consell Comarcal).\nInformació puntual sobre les diverses subvencions existents i servei d’ajuda en la seva tramitació.\nIntranet participativa amb tota la informació necessària pel bon desenvolupament de l’activitat\nParticipació a les diferents campanyes promocionals que es fan des de la Federació.\nPàgina web, amb un espai propi per a cada establiment associat i presència a les xarxes socials www.fedcomsalt.com\nENDESA - Actitud Blava\nBANC SABADELL - Decomptes especials TPV i altres PREVENPIME - Assessorament gratuït en riscos laborals\nMEROIL- Descomptes especials amb la targeta client\nMOVISTAR: 18% descompte per a les trucades nacionals!!!\nSOLRED - Estalvi de 3,9cèntims€ per litre de diesel i 1,8 cèntims € per litre de gasolina\nVIA T - Preu exclusiu pels socis\nFACTOR ENERGIA - Fins a un 23% de descompte en funció a la potència contractada\nARVAL - Ofertes en renting de vehicles\nASSEGURANCES BILBAO-JORDI ROCA S.L - Descomptes especials pels associats\nFulls de sol·licitud dels acords i serveis a "l´Àrea socis"


L’anàlisi de les aigües residuals podria anticipar un rebrot del coronavirus abans que es detectés a la població\nEl president de la Societat Espanyola de Virologia, Albert Bosch, és escèptic sobre l’estudi d’immunitat i creu que hi ha més gent contagiada\nL’anàlisi de les aigües residuals podria servir per anticipar-se a un possible rebrot del coronavirus. // EFE - Alberto Estévez\nActualitzada el 14-05-2020 17:37\nEl grup de Virus Entèrics de la Universitat de Barcelona liderat pel catedràtic del Departament de Microbiologia de la UB, Albert Bosch, fa setmanes que estudia les aigües residuals per saber com està evolucionant el covid-19. En una entrevista a El món a RAC1, Bosch ha explicat que l’anàlisi d’aquestes aigües podria servir per anticipar-se a un possible rebrot.\nLes aigües residuals ens donen molta informació sobre el que circula entre la població\nAlbert Bosch catedràtic del Departament de Microbiologia de la UB\nEl virus dura més a la femta que no pas a les vies respiratòries. Això va a parar a les aigües residuals i es pot detectar\nEns podem anticipar setmanes abans que hi hagi casos, podem detectar que el virus circula i podem posar en marxa la maquinària abans que s’escampi i ens agafi a contrapeu\nBosch també ha volgut deixar clar que el que arriba a l’aigua no suposa cap perill de salut ni mediambiental perquè el virus ja hi arriba inactiu.\nSobre l’estudi de seroprevalença\nL’expert en virologia i microbiologia també s’ha mostrat escèptic sobre les dades de l’estudi de seroprevalença que ha fet el Ministeri de Sanitat amb les comunitats autònomes i que apunta que només el 6% de la població de Catalunya ha superat el coronavirus i té anticossos.\nSoc una mica escèptic sobre la prevalença dels anticossos perquè les aigües residuals ens diuen que el virus ha estat circulant molt\nL'estudi fet pel Ministeri de Sanitat diu que un 6% dels catalans haurien passat el coronavirus. // EFE - Kai Försterling\nÉs probable que hi hagi més gent que hagi estat en contacte amb el virus. Són contrasentits que hi hagi tants asimptomàtics i en canvi, que la població hagi estat molt poc exposada al virus\nMalgrat això, ha assegurat que la presència del virus a les aigües residuals s’ha reduït “claríssimament” en les últimes setmanes, com està passant en realitat. Segons Bosch, les conclusions de l’estudi del ministeri no són bones notícies perquè no s’ha assolit una protecció de forma natural.\nPot voler dir que la gent hagi generat resposta i que no es detecti o pot ser que aquí també hi intervingui la sensibilitat de les proves. No és gaire positiu en el sentit que ara volíem sortir de la primera onada amb un 90% de la població amb immunitat. Però això no ha passat\nTambé apunta la possibilitat que hi hagi gent que hagi perdut la immunitat de llarga durada però que, en canvi, davant un possible rebrot “generessin una resposta immune més ràpida”.\nSobre l’estacionalitat del virus\nEl president de la Societat Espanyola de Virologia ha dit que, per les dades que tenen, podria ser que el virus fos menys agressiu amb l’arribada de la calor.\nAra mateix no sembla que el virus hagi perdut agressivitat. No ha tingut temps. El que sí que la transmissió serà molt menys eficient quan pugin les temperatures\nSegons Bosch, però, cal anar amb compte perquè recorda que les estacions als hemisferis són oposades i això pot fer que el virus no acabi desapareixent del tot.\nRecupera l’entrevista amb president de la Societat Espanyola de Virologia i catedràtic del Departament de Microbiologia de la UB, Albert Bosch:\nEntrevista al Dr. Albert Bosch, president de la Societat Espanyola de Virologia i catedràtic del departament de Microbiologia de la UB\n14-05-2020 12:54 ‘EL MÓN A RAC1’\nTrilla reconeix que hi ha menys gent contagiada de la que s’esperaven i demana prudència\n13-05-2020 22:59 ‘NO HO SÉ’\nÀlex Arenas, matemàtic: “Anem cap al rebrot de manera inevitable”\n13-05-2020 19:19 COVID-19\nNomés el 6% de la població de Catalunya ha superat el coronavirus i té anticossos


La col·leció de SUMA al fons bibliogràfic - SBM-XEIX\nInici > Activitats SBM-XEIX > Relacions amb altres institucions > La col·leció de SUMA al fons bibliogràfic\nLa col·leció de SUMA al fons bibliogràfic\ndimecres 16 de juliol de 2008, per SBM-XEIX\nDesprés de les gestions realitzades amb la fespm (Federació Espanyola de Societats de Professorat de Matemàtiques) i gràcies a l’amabilitat de Florencio Villarroya de Saragossa, hem rebut a la seu dos exemplars de molts dels nombres atrassats de la revista SUMA que edita la federació i que reben tots els socis i sòcies. Aquests estaran disponibles -tan bon punt comenci al curs- a l’espai de biblioteca que s’habilitarà al Centre d’Aprenentatge Científicomatemàtic.\nAixí mateix, enguany s’han adquirit llibres específics sobre didàctica de les matemàtiques per valor de 550 €. Amb aquesta inversió i la donació de revistes, s’incrementa de manera significativa el fons sobre didàctica que la Societat està formant i que es posarà a l’abast de la gent interessada el proper octubre.\n# La col·leció de SUMA al fons bibliogràfic—>dubtes Le 16 de juliol de 2008 à 07:33, per Xavier Bordoy\nNomés una pregunta: el fons bibliogràfic de la Societat que estarà al Centre d’Aprenentatge serà usat al Centre d’Aprenentatge o bé tendrà ús exclusiu de la Societat?\nHo dic perquè si és el cas d’estar compartit serà molt difícil diferenciar les donacions de llibres dels socis com a donacions de llibres a la Societat i no al centre d’aprenentatge.\nCrec que no hem de mesclar les coses: encara que tenguem un espai compartit, una cosa és el Centre (que depèn de la Conselleria d’Educació) i una altra molt distinta la Societat (que depèn d’ella mateixa).\nContent de fer-hi aportacions,\n# La col·leció de SUMA al fons bibliogràfic—>dubtes Le 16 de juliol de 2008 à 12:27\nUna de les contraprestacions que farà la Societat per l’ús del Centre d’Aprenentatge és precisament l’aportació del fons bibliogràfic i en especial el de didàctica de les matemàtiques. Això vol dir que amb la creació del Centre per part de la Conselleria qualsevol docent de les Illes Balears tendrà accés a aquest fons.\nEvidentment, els volums d’aquesta biblioteca -que s’anirà ampliant i actualitzant- seguiran essent propietat de l’SBM-XEIX. Això no és cap problema perquè el Centre parteix amb criteris de qualitat (ISO 9001) i entre d’altres coses estan preparats els inventaris (biblioteca, material didàctic...) perquè es pugui reconèixer sempre el propietari d’un objecte. Fins i tot, es pot donar el cas que algú ens deixi alguna cosa en dipòsit o per ús temporal.\nEl conveni de col·laboració està ens els darrers tràmits administratius (aprovat ja per les dues parts) i llavors serà el moment de fer un article clar i llampant a la web.\nSalutacions, Pep Lluís.\n# La col·leció de SUMA al fons bibliogràfic—>dubtes Le 16 de juliol de 2008 à 13:06, per Xavier Bordoy\nMoltíssimes gràcies Pep Lluís per les respostes. El de seguir l’ISO 9001 i sempre tenir identificat el propietari de les coses està molt bé, sempre que es tengui en compte la privacitat de les persones: pensa que un soci que doni una cosa a la Societat potser no l’interessi gens ni mica que ell (amb nom i cognoms) ha donat un llibre a la Societat (els del Centre no han de conèixer qui ha donat què a la Societat).\nEn la meva opinió, una manera seria posar el número de Soci (ho sigui Llibre X - Soci número 79 de la SBM). Així El Centre tendria identificat el llibre i el propietari, es mantendrien en privacitat les dades del soci donant, i en un moment donat si la Societat (i no el Centre) vol posar-se en contacte amb el soci donant, ho pot fer (perquè la Societat, i no el Centre, té una relació de número de soci i Nom, Cognoms i DNI).\nPer cert, els llibres NO didàctics que els socis donin a la societat, també els desareu allà (estic pensant en llibres de Mates pures)\n# La col·leció de SUMA al fons bibliogràfic—>dubtes Le 17 de juliol de 2008 à 01:06, per Félix\nHola Xavi. Si ho he entès bé si jo don un llibre a la Societat a la base de dades apareixerà com a propietari la Societat (i no jo que deix de ser el propietari del llibre). Una altra cosa és que jo vulgui, per les raons que siguin, que un llibre meu estigui durant un temps determinat al fons bibliogràfic i passat aquest temps vull recuperar-lo. En aquest cas a la base de dades sí apareixeria el meu nom com a propietari.\nEn qualsevol cas el camp "propietari" de la base de dades no té per què fer-se públic i pot ser una informació interna de la Societat o bé optar per una solució com la que proposes del nombre de soci.\n# La col·leció de SUMA al fons bibliogràfic—>dubtes Le 17 de juliol de 2008 à 07:54, per Xavier Bordoy\nSi és això, m’agradaria saber la solució que s’adoptarà. En el cas de què aparegués el nom, llavors ho trobaria un assumpte delicat des del punt de vista de la privacitat (dels socis).


L'Hemisfèric acollirà del 10 al 12 de juny la reunió Euromax...\nL'Hemisfèric acollirà del 10 al 12 de juny la reunió Euromax 2018\nEuromax és l’associació europea de cines en gran format per a documentals i pel·lícules educatives És la primera vegada que esta organització es reunix a València\nL’Hemisfèric acollirà del 10 al 12 de juny la reunió de l’associació europea de cines en gran format per a documentals i pel·lícules educatives, Euromax 2018. La Ciutat de les Arts i les Ciències ha sigut elegida amb motiu de la celebració del 20 aniversari Hemisfèric.\nDurant tres dies los membres d’Euromax exposaran les noves oportunitats de negoci i de producció, llicències, aplicacions tècniques i diversificació de contingut. Un punt de trobada per al sector en què es tractaran assumptes claus de la indústria\nEls membres d’Euromax es reunixen cada any en una ciutat europea perquè els responsables i els professionals de la indústria cinematogràfica de pantalles gegants projecten nous llançaments i tràilers d’este tipus de pel·lícules. Es la primera reunió d’esta organització que se celebra a València.\nEn els últims anys, la delegació i els programes de conferències d’Euromax han crescut per a incloure un número cada vegada major de professionals pioners de solucions digitals excepcionals. Euromax reunix a especialistes en pantalles gegants, productors de televisors 4K HDR, indústries de captura d’imatges 8K, planetaris i atraccions, diferents sistemes de projecció digital i experts en realitat virtual en 3D.


Psicologia d'adults al Baix Llobregat - Centre de Salut Vitruvi\nL’exercici de la psicologia té com a objectius bàsics el benestar, la salut, la qualitat de vida i la plenitud de desenvolupament de persones i grups en els diferents àmbits de la vida individual i social.\nPsicologia breu i focal\nDirigida a persones que presenten símptomes recents amb una personalitat de base suficientment sana, amb motivació per ser ajudats i consciència de malaltia.\nPsicologia a terme obert\nÉs un tipus de teràpia de creixement personal amb l’objectiu fonamental de reconèixer i potenciar els aspectes sans, a través de la posada en contacte amb elements inconscients, que apareixen en forma de conflicte o desequilibri emocional intermedi en el procés maduratiu.\nPsicologia en família\nTractament dirigit al grup familiar quan el focus del problema està en la dinàmica familiar. L’objectiu és ajudar, observar i concebre les interaccions familiars.\nS’ofereix un espai de confiança on cadascú pugui expressar les seves necessitats, on es puguin reconèixer els problemes i tractar-los per tal de poder trobar una solució. Es treballa de forma que cada membre de la parella pugui coneixes més a si mateix i a l’altre.\nEntrevistes periòdiques que permeten revisar la situació general de cada persona i fer els reajustaments necessaris, en el cas de què la situació de cadascú ho precises.\nEn moltes malalties cròniques, degeneratives, en situacions de dany cerebral greu i en el mateix…\nL'ansietat, l'angoixa i la depressió conviuen amb nosaltres com un element més del nostre dia…\nLa teràpia de parella no és cap mite. De fet, és més necessària i comú…


El triptòfan, una ajuda per controlar la gana? | Blog de Menja sa - Dieta online, xerrades nutricionals i tallers de cuina\nEl triptòfan, una ajuda per controlar la gana? Submitted by Pilar on 14 juny 2011  8:00Un Comentario\nA l’hora de fer dietes i d’aprimar molta gent espera que algun dels suplements del mercat l’ajudi ja sigui a cremar greix o a controlar les ganes de menjar hidrats de carboni, o el que és el mateix, les ganes de menjar dolços, que en alguns casos fins i tot es pot convertir en una addicció. Dintre dels suplements que ens poden ajudar a controlar la gana destaca el triptòfan, un aminoàcid essencial.\nLes proteïnes que consumim poden ser d’origen animal o vegetal, però tant en un cas com en l’altre, es tracta de molècules formades per components més petits, que és diuen aminoàcids. Dintre d’aquests aminoàcids n’hi ha vuit que són essencials, això vol dir que el nostre cos no els fabrica o ho fa d’una manera insuficient i que per tant els hem d’obtenir a través dels aliments de la dieta.\nEl triptòfan és un d’aquests aminoàcids essencials, amb la particularitat que és precursor d’un neurotransmissor cerebral: la serotonina. Això vol dir que si no tenim gaire triptòfan a les nostres neurones fabricarem poca serotonina. I si tenim nivells baixos de serotonina, podem estar baixos d’ànim, patir ansietat, tenir migranyes, dormir malament o menjar més del compte, ja que la serotonina regula l’estat afectiu, l’ansietat, el son, l’activitat sexual, els centres cerebrals de la gana, els ritmes circadians, algunes funcions neuroendocrines, la temperatura corporal, el dolor, l’activitat motora i funcions cognitives.\nPer tant és molt important que la nostra alimentació sigui rica en triptòfan. Ara bé, resulta que el triptòfan és l’aminoàcid essencial menys abundant en els aliments vegetals i la majoria de proteïnes són deficients en aquest aminoàcid.\nEntre els aliments d’origen animal rics en triptòfan trobem el pernil, la carn de gall dindi, la llet, les anxoves salades, els formatges suïssos i parmesans i els ous. I entre els d’origen vegetal, són bones fonts de triptòfan la soja, la soja mungo, el cacauet, el tramús, el mill, la civada, el germen de blat, l’arròs salvatge, les llenties, els fesols, els pèsols secs, l’anacard, el pistatxo, l’avellana, les llavors de carabassa, rosella, gira-sol i sèsam, i el cacau. L’alga dulse i l’alga wakame també en contenen bastant.\nPerò perquè al nostre cervell hi arribi una quantitat abundant de triptòfan que es pugui convertir en serotonina i reguli el nostre estat d’ànim i les nostres ganes de menjar no n’hi ha prou de consumir aliments rics en triptòfan. Perquè resulta que a l’hora de travessar la barrera hematoencefàlica (una barrera que protegeix el cervell) el triptòfan té competidors, perquè hi ha altres aminoàcids que com ell volen arribar al cervell, i tots competeixen pel mateix transportador, perquè no n’hi ha cap més.\nPer tant, quan es fa un menjar molt ric en proteïnes, hi ha molts aminoàcids que competiran amb el triptòfan i és molt fàcil que al cervell n’hi arribi poca quantitat. En canvi, quan es fa un menjar ric en hidrats de carboni o glúcids (cereals, tubercles, sucres…) es produeix l’efecte oposat, ja que se segrega insulina i aquesta rebaixa els nivells d’aminoàcids a la sang, però no els de triptòfan, que és immune a la insulina i al desaparèixer la competència pot arribar més fàcilment al cervell.\nEn definitiva, ens hem d’assegurar una dieta rica en triptòfan, ja que serveix per formar serotonina i aquesta regula les àrees del cervell relacionades amb la gana i l’estat anímic. Els nivells de triptòfan els podem augmentar amb la dieta i amb suplements. En tots dos casos, i sobretot si utilitzem suplements, els hem de prendre separadament dels aliments proteics. Val més prendre el triptòfan sol o amb una petita quantitat de carbohidrats. També es necessiten bons nivells de vitamina B6, ja que està involucrada en la conversió de triptòfan a serotonina.\nI per acabar, un descobriment recent sobre la serotonina, resulta que el cervell masculí en produeix més que el femení, concretament un estudi canadenc va demostrar que els homes produeixen un 52% més de serotonina que les dones. Aquí hi podria haver l’explicació de per què la depressió i els trastorns de les conductes alimentàries són més freqüents entre la població femenina.\nUn Comentari » Conxita escrigué:\t31 agost 2012 a les 13:37\tExisteix un suplement de Triptòfan en herbolaris que pugui sustituir el SEROXAT?.


El PPCS demana un complement retributiu per al personal sanitari de Castelló\nEl Partit Popular de Castelló ha avalat hui la proposta del president nacional del PP, Pablo Casado, de crear un complement retributiu al personal sanitari que està en primera línia de foc en la crisi del coronavirus. Així ho ha explicat hui el president provincial del PP, Miguel Barrachina, qui ha explicat que “reclamem per als professionals sanitaris un complement retributiu pel seu esforç i risc per a salvar vides. Demanem que arribe d'una vegada material de protecció i respiradors, el reforç de plantilles i la contractació de residents com a adjunts”.\nEl president dels populars ha assenyalat hui que “la mesura proposada pel PP nacional hauria d'implantar-se i, sobretot, s'hauria de dotar de tot el material de protecció necessari per als professionals sanitaris a la província de Castelló”.\nBarrachina ha lamentat la greu imprevisió de la Generalitat Valenciana que se sumen als errors del Govern d'Espanya en aquesta crisi. El president dels populars ha assenyalat que “des del PP proposem que els treballadors dels sectors essencials no paguen impostos ni cotitzacions socials durant l'estat d'alarma. Mereixen rebre el seu sou brut pel seu gran esforç i risc de contagi treballant mentre els altres estem confinats”.\nA més, al costat de la proposta del PP que s'hissen les banderes a mitja asta als ajuntaments, el PP “ha proposat que es declare dol nacional ja que mai hi havia hagut tantes víctimes mortals en la nostra història recent i les seues famílies no poden ni acomiadar-los, per la qual cosa el PP ha demanat un gest de tota la societat i les institucions”.


L’Associació Down Lleida reformarà i ampliarà la seva seu social — Benestar Social - Serveis i Recursos - La Paeria - Ajuntament de Lleida\nEsteu aquí: Inici › Serveis Especialitzats › Recursos per a les persones en situació de discapacitat o dependència › Notícies › L’Associació Down Lleida reformarà i ampliarà la seva seu social\nL’alcalde accidental, Xavier Rodamilans, ha visitat avui la seu de l’Associació Down Lleida, on ha conegut de primera mà la tasca i les activitats que realitza l’entitat social, que enguany ha celebrat el seu 20è aniversari. Xavier Rodamilans ha destacat, en el decurs de la seva visita, que un dels eixos d’actuació de la Paeria es basa en el foment de la prestació de serveis socials i el suport a la vida associativa de la ciutat i que, a través de la nova regidoria de Polítiques per als Drets de les Persones, es treballa per fomentar una ciutat per a tothom, deixant de parlar de discapacitats i centrant-se en les capacitats de les persones.\nLa Paeria ha donat suport a Down Lleida des dels seus orígens amb la cessió d’espais i amb el suport econòmic necessari per desenvolupar activitats i projectes socials. També ha donat suport a la tasca d’inclusió social mitjançant la promoció de la integració laboral, acords per realtizar pràctiques laborals, etcètera.\nProperament l’Associació Down Lleida portarà a terme la reforma i ampliació de la seva seu social, un local cedit per la Paeria al Secà de Sant Pere, gràcies a una subvenció que han rebut recentment del Ministerio de Sanidad, Servicios Sociales e Igualdad. La subvenció, juntament amb els diners recaptats en diferents activitats promogudes des de l’entitat, permetrà iniciar les obres de reforma i ampliació del local cedit per l’Ajuntament de Lleida a l’entitat des de fa 18 anys i que, el passat decembre, es va cedir per 25 anys més. L’ampliació suposarà passar d’un local d’uns 100 m2 a un de més de 300m2.


A l´estiu, tota cuca viu (I) | HISTÒRIESDEMAR\nA l´estiu, tota cuca viu (I)\nPublicat el Setembre 2, 2019 per manelts\nCues de Rap d´aproximadament 10 cm en el taulell d´una peixateria\nA l´estiu, tota cuca viu i les peixateries de la costa augmenten les seves vendes per la gran demanda de peix fresc que hi ha per part de turistes i estiuejants. L´estiu és temps de consum de peix en xiringuitos o en els sopars a la fresca amb els amics i, és clar, en aquesta època de l´any és on es poden donar més fraus a nivell de consum de peix: fer passar canana per calamar en els mal anomenats calamars “a la romana” o bé comercialitzar espècies per sota de la seva talla mínima permesa i, creieu-me, aquest darrer, malauradament és una pràctica bastant comuna.\nQuan ens referim a una espècie de peix o marisc amb el sufix (–et): rapet, mollet, llucet, calamarset,..normalment ho fem per a referir-nos a exemplars immadurs, amb una mida inferior a la permesa i normalment amb millor sortida al mercat.\nPerò, qui en té la culpa de tot plegat: El pescador que, utilitzant arts poc selectius agafa aquestes especies per sota de la mida i no les descarta? La llotja que permet la comercialització d´espècies il·legals? Els majoristes que adquireixen aquest producte coneixedors que tindrà una molt bona sortida? El consumidors que assisteixen immutables a l´espectacle dels alevins a la peixateria? L´administració que no controla com hauria de fer les descàrregues de peix a port?\nLa foto en qüestió ha estat presa a una peixateria de la comarca del Maresme, però podia haver estat feta en qualsevol altre part de la costa. Les cues de rap es varen descarregar amb tota seguretat al port d´Arenys, però podia haver passat en qualsevol altre port del litoral català. Vull pensar que la barca ho va fer d´estranquis, eludint el control que suposa la subhasta. Això vol dir que hi ha un cert “mercat negre” de peix al marge de la confraria i que aquest es fa en convivència entre pescadors i majoristes i que l´administració no ho controla. Vull pensar també que es tracta d´una activitat marginal en comparació al volum total de les captures descarregades a port però us puc assegurar també que no és la primera vegada que detecto aquest fet. Aquests tipus de frau dificulten el treball dels estudiosos ja que no es disposen de dades fiables respecte la pressió pesquera que pateix una espècie.\nLes cues de rap de la fotografia fan, el millor dels cassos, uns 10 cm. Si a això hi sumem el que podria fer el cap, uns 5 cm, ens dona que els raps capturats i comercialitzats en aquesta peixateria no arriben als 15 cm de longitud, molt per sota de la talla mínima de venda autoritzada com a legal per aquesta espècie que és de 30 cm. Ens trobem en aquest cas, amb que s´han comercialitzat exemplars que tenen la meitat de la talla mínima de venda i per tant, la seva comercialització no pot ser deguda a un error d´apreciació.\nPer acabar-ho d´adobar, el rap és una espècie de creixement lent i amb una taxa reproductora bastant baixa. Aquesta espècie pot viure al voltant de 20 anys i assolir la primera maduresa sexual quan té 11 anys fa 50 cm en el cas de les femelles i 40 centímetres i 7 anys en el cas dels mascles. En el cas del rap, es dona la paradoxa que la talla mínima autoritzada està per sota de la seva primera reproducció i moltes espècies amb talles “legals”, encara no s´ha pogut reproduir cap vegada. Això és però una altre històriademar.\nL'entrada va ser publicada el històriesmeves i etiquetada Arenys, art de bou, Maresme, pecadors, peix, peixos, pesca per manelts. Guarda l'enllaç permanent.


Bärenhütte Turrach Àustria - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBärenhütteBarbarasiedlung, Turracher See, Turrach, Àustria, 8864 - Veure al mapaExcel·lent8,9Basada en24comentarisBärenhütteVeure més fotosVeure més fotosVeure totes les 28 fotos\nConvenientment situat a Turrach, Bärenhütte és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Turrach. Mentres estan allotjats en aquestes meravelloses instal.lacions, els clients poden gaudir de habitació familiar. A més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, TV satèl•lit/cable, reproductor de DVD/CD per satisfer els clients més exigents. Durant el dia podeu gaudir de l'atmòsfera relaxant de sauna, esquí. Bärenhütte és un lloc ideal d'estada pels viatgers que busquin encant, comfort i facilitat a Turrach.\nCal que informeu el Bärenhütte de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Observadors del mar - Plàstic 0: Primers resultats\nAquí teniu l'informe de l'anàlisi dels primers resultats obtinguts a partir de les dades aportades pels alumnes dels diferents centres educatius que van participar en els mostrejos durant el curs 2016/17. Les dades obtingudes han estat analitzades pel científic Luis Francisco Ruiz-Orejón Sánchez-Pastor del Centre d'Estudis Avançats de Blanes (CEAB-CSIC).\nLes principals conclusions extretes d'aquestes anàlisis són:\nLa distribució de micro i macroplàstics desproporcionada durant el primer mes de mostreig a la platja de la Barceloneta, suggereix la influència d'un esdeveniment excepcional (possiblement un temporal).\nEls mircroplàstics presents en les zones del litoral català mostrejades estan compostos principalment de fragments rígids i per pèl·lets.\nLa presència de pèl·lets va ser present en totes les zones de la platja de la Barceloneta (Barcelona) i a la línia de marea de Fenals (Lloret de Mar); en canvi, hi va haver presència a la platja de Blanes.\nL'escassa presència d'altres tiups de microplàstics en totes les platges (films, fragments esponjosos, etc.) suggereix una major presència dels plàstics de tipus "dur" a les platges mostrejades (dins dels límits de mida analitzats).\nLa composició de macroplàstics en la majoria de les zones va reportar un increment gradual de puntes de cigarreta i fragments de film (laminats), que suggereixen un alt grau d'associació amb l'augment de l'ús de les zones costaneres a mesura que s'acosta l'època estiuenca.\nEtiquetes de comentaris: àreaprofessorat, microplàstics, platgesdebarcelona


Quina diferència hi ha entre l’aplicació client / servidor i l’aplicació web? 2020\nQuina diferència hi ha entre l’aplicació client / servidor i l’aplicació web?\nLa interacció dels usuaris amb el servidor sempre es fa mitjançant una interfície o aplicació d’usuari del client.\nWebApp: (Navegador com a interfície.) Notificació instal·lada a la màquina del client, quan fem un toc a un servidor es carreguen tots els recursos (vista del client i dades) a petició.\nUna aplicació web s’allotja en un entorn controlat per un navegador.\nExemple: accedir a un lloc web (és a dir, amazon, facbook, etc.) des del navegador web.\nuna aplicació web utilitza una arquitectura multicapa que consisteix en; client d’usuari, nivell mitjà i servidor d’aplicacions.\nAplicació Cient / Server: (un programari instal·lat a la màquina client que actua com a interfície d’usuari i interactua amb aquest servidor específic)\nExemple: (skype desktop, GTA V -onlinemode o qualsevol altre programari) instal·lat en un sistema, que interactua amb el servidor.\nEls recursos ClientSide ja estan disponibles com a paquet de programari al costat del client. La interacció amb el servidor només és per obtenir dades.\nUna aplicació de servidor de client pot ser específica de plataforma i de plataforma multiplada en funció del llenguatge de programació utilitzat. utilitza arquitectura de dos nivells.\nUna aplicació web (tècnicament una aplicació client / servidor) és independent de la plataforma perquè només requereix un navegador web. El llenguatge multiplataforma fa que una aplicació sembli nativa de la plataforma o del sistema operatiu del client.\nCom que l'aplicació web carrega interfícies i dades cada cop, per tant, una mica més pesada (òbviament més lenta). On una aplicació client / servidor només ha de buscar dades / la interfície ja està instal·lada (per tant, més ràpida).\nSi el proveïdor d’aplicacions vol canviar d’interfície (dissenys d’UI / colors, etc.), en l’aplicació web és fàcil que l’usuari final no necessiti fer mal l’actualització de cap programari. però a l'aplicació client (ha d'actualitzar l'aplicació per tenir les últimes funcions).\nAspecte del programador:\nA l'aplicació web (si l'equip de servidor decideix canviar la resposta de l'API, ha de canviar els recursos de l'aplicació web en conseqüència (de nou l'usuari final no sap si es canvia la resposta de l'API). Però en l'arquitectura del client / servidor, si es vol canviar la resposta del servidor (Cal que publiquin una nova versió del programari client juntament amb la compatibilitat endarrerida per a versions anteriors (no tothom vol actualitzar els seus programes).\nDe vegades és possible que hagueu notat actualitzacions forçades a l'aplicació del vostre telèfon intel·ligent, perquè de vegades l'arquitectura del servidor els obliga a llançar una aplicació de client completament nova (l'usuari no pot utilitzar l'aplicació sense actualitzar-la).\n1. Una aplicació client / servidor utilitza una arquitectura de dos nivells, mentre que una aplicació web utilitza una arquitectura multinivell.2. En una aplicació client / servidor, la interacció de l’usuari amb el servidor es fa principalment a través d’una interfície d’usuari mentre que en una aplicació web la interacció de l’usuari es fa a través d’un navegador web compatible.3. Una aplicació client / servidor no té robustesa perquè si un servidor falla, les sol·licituds no es poden completar mentre que una aplicació web presenta robustesa.4. Una aplicació client / servidor requereix instal·lació a la màquina del client mentre que una aplicació web pot executar-se directament des d’un navegador web compatible.5. En un model de client / servidor, el servidor es pot sobrecarregar amb les creixents sol·licituds de client, que tenen com a resultat un baix rendiment mentre que diversos usuaris poden utilitzar una aplicació web alhora i també obtenir un rendiment superior.\nLes diferències entre l'aplicació de client i servidor i l'aplicació web són:\nL’aplicació client / servidor és un programari que s’executa a l’ordinador client i accedeix al servidor remot per obtenir informació mitjançant la sol·licitud anomenada aplicació client / servidor. Una aplicació client-servidor pot ser específica de la plataforma i també de plataforma multiplata en funció del llenguatge de programació utilitzat. En una aplicació client / servidor, la interacció de l'usuari amb el servidor es fa principalment a través d'una interfície d'usuari. Un client / servidor és una arquitectura de dos nivells. En l'aplicació Client / Server, la màquina del servidor és una màquina executa programes de servidor únic o múltiples que comparteixen els seus recursos amb els clients.


Informació sobre protecció de dades dels serveis de la biblioteca — Català\nSou a: Inici / Escola / Biblioteca - arxius / Informació sobre protecció de dades dels serveis de la biblioteca\nInformació sobre protecció de dades dels serveis de la biblioteca\nInformació sobre protecció de dades dels serveis de la biblioteca de l'Institut Escola del Treball de Barcelona en compliment del Reglament General de Protecció de Dades (Reglament UE 2016/679 del Parlament Europeu i del Consell, de 27 d'abril de 2016)\nLa direcció de l'Institut Escola del Treball de Barcelona. Consulteu l'adreça postal i electrònica al web del centre.\nContacteu amb la delegada de protecció de dades (Gemma Olmo Bueno) en aquest formulari.\nPer a les finalitats següents:\nControlar i gestionar els titulars i dipositaris dels fons ingressats a la biblioteca.\nControlar i gestionar els usuaris i els serveis que es presten.\nDifondre i promoure els serveis i activitats de la biblioteca.\nContactar amb els usuaris i obtenir l'opinió, la qualitat i les característiques dels serveis prestats.\nExplotar les dades amb finalitats d'estudi i estadística.\nCaptar, gravar, transmetre, conservar i emmagatzemar les imatges de les persones que accedeixen físicament a la sala de lectura de la biblioteca per garantir la seva seguretat i la dels seus béns.\nPer a les finalitats dels serveis de la biblioteca la legitimació del tractament de les dades és el consentiment de la persona interessada.\nPer a la videovigilància de la sala de lectura el tractament el tractament de les dades és necessari per complir una missió que es fa en interès públic o en l'exercici de poders públics conferits al responsable del tractament, d'acord amb l'article 6.1.e) del Reglament general de protecció de dades (RGPD).\nQuines categories de dades tractem\nA continuació es detalla la informació sobre les categories de dades de les persones interessades, amb la identificació de les dades personals que es tracten:\nCategories d'interessats: Alumnes, família o persones amb la tutoria legal dels alumnes menors d'edat; persones interessades en utilitzar els serveis que ofereix la biblioteca.\nCategories vulnerables: Sí, els alumnes menors d'edat.\nDades de caràcter identificatiu: nom i cognoms, DNI/NIF/NIE, data de naixement, adreça postal i electrònica, telèfon, signatura manuscrita/electrònica.\nDades de característiques personals: dades dels representants legals (dades identificatives i de contacte).\nDades acadèmiques i professionals: estudis que cursa al centre, professió, curs, departament, nom del tutor, institució/centre de treball, càrrec en la institució/centre de treball.\nLes dades es poden comunicar, en l'exercici de les funcions que tenen atribuïdes: als jutjats i tribunals i a les forces i cossos de seguretat, en l'exercici de les competències que tenen atribuïdes; als encarregats de tractament que proveeixen, per compte del responsable del tractament, els serveis TIC i els serveis de retirada, trasllat, dipòsit, consulta i destrucció de documentació administrativa.\nLes dades no es comunicaran a altres categories de destinataris, llevat que hi obligui la normativa aplicable, o ho hàgiu consentit prèviament.\nQuants de temps conservem les dades\nLes dades personals es conservaran indefinidament mentre no se sol·liciti l’eliminació, es mantinguin tràmits oberts entre l'usuari i la biblioteca o obliguin a la seva conservació altres lleis aplicables.\nLes imatges es conservaran durant un període màxim d'un mes des que es capten, d'acord amb l'article 8 de la Instrucció 1/2009, de 10 de febrer, sobre el tractament de dades de caràcter personal mitjançant càmeres amb fins de videovigilància.\nQuines són les mesures tècniques i organitzatives de seguretat que apliquem\nS'aplicaran les mesures que es determinen al Marc de ciberseguretat per a la protecció de dades (MCPD).\nPodeu exercir els drets d'accés, rectificació, cancel·lació, supressió, limitació o oposició al tractament i portabilitat de les vostres dades mitjançant un escrit adreçat al centre educatiu (Carrer Comte d'Urgell, 187 (Edifici 11) | 08036 Barcelona), o bé mitjançant un correu electrònic dirigit a correu@escoladeltreball.org.\nTeniu dret a presentar una reclamació davant l'autoritat de protecció de dades del vostre lloc de residència habitual, del lloc de treball o on s'hagi produït l'incompliment de la normativa. Si aquesta autoritat és l'Autoritat Catalana de Protecció de Dades, podeu fer-ho mitjançant la seva Seu electrònica.


Montilla es presenta com un candidat "pràctic" i no "messiànic"\nEl candidat dels PSC diu als empresaris que la primera mesura que farà si revalida el càrrec serà convocar una cimera per fixar un full de ruta per sortir de la crisi\nEl candidat del PSC i president de la Generalitat, José Montilla, s'ha presentat avui davant més de sis-cents empresaris com un candidat "pràctic" i no "messiànic" en contraposició als seus adversaris. "No busco horitzons llunyans, no m'interessa la política ficció, ni la política melancòlica i victimista", per això segons ell és "la persona adequada per liderar una resposta col•lectiva i consensuada a la sortida de la crisi".\nEn aquest escenari, Montilla ha promès que la primera mesura que prendrà si torna a ser president de la Generalitat serà convocar una cimera de partits, empresaris i sindicats per acordar un full de ruta de dos anys per sortir de la crisi. Es tracta, segons ha dit, d'assolir un pacte per la competitivitat i l'ocupació.\nD'altra banda, Montilla s'ha compromès a un termini màxim d'un mes perquè les empreses rebin crèdits de l'ICF, a incrementar la quantia de les línies d'aval a emprenedors per facilitar l'accés al crèdit en el sistema financer privat i l'assignació a cada empresa un gestor de referència que s'ocupi personalment i de manera continuada d'assessorar i ajudar a l'empresa en la seva relació amb l'administració.


La Vanguardia i la relectura de la realitat per adequar-la al propi interès - Mèdia.cat - Observatori Crític dels Mitjans\nL’editorial de La Vanguardia d’avui critica durament l’aprovació de la declaració sobiranista d’ahir al Parlament. No és cap sorpresa, ja que el text és plenament coherent amb la línia editorial contrària a la independència que el diari manté tradicionalment.\nEl problema comença quan es dissecciona l’anàlisi de la realitat que la direcció de La Vanguardia utilitza per reforçar i justificar els seus arguments. Recuperem algunes d’aquestes premisses que, si no són directament falses, són molt discutibles i posen en qüestió l’argumentari de l’editorial:\n1. «El greu error tàctic comès per la coalició Junts pel Sí i molt particularment per Convergència Democràtica (…) en tramitar una resolució maximalista i rotundament inconstitucional (…). No va ser això el que es va votar el 27 de setembre passat». En realitat es podria afirmar que el que va votar-se el 27-S anava més enllà de tot això. Junts pel Sí assegurava que una victòria amb escons era suficient per proclamar una Declaració Unilateral d’Independència (DUI), un pas molt més «maximalista i inconstitucional» que la declaració aprovada ahir. Si algú ha anat més enllà del que va prometre en campanya seria, en tot cas, la CUP, qui s’autoexigia un mínim del 50% de vots per donar suport a la DUI. Si el que va aprovar-se ahir suposa una DUI encoberta o no –i per tant se li podria exigir més coherència a la CUP- pot discutir-se, però en cap cas se li pot retreure a Junts pel Sí que estigui complint el mandat que va rebre dels seus votants.\n2. «Després de més de tres anys d’intenses mobilitzacions cíviques a favor d’un reconeixement més gran de Catalunya i d’un tracte més just, arriba el moment de l’error». Pot discutir-se la quantitat de manifestants de les darreres diades o si el sentiment d’una minoria –per molt àmplia que sigui, els manifestants sempre són una minoria- molt mobilitzada es correspon al sentiment general. Però considerar que les marxes independentistes de 2013, 2014 i 2015 no eren a favor de la independència i es limitaven a demanar «un reconeixement més gran de Catalunya i d’un tracte més just» suposa un nivell d’autoengany i una desconnexió de la realitat molt més gran de la que es pressuposa als partidaris de la separació.\n3. «[Les manifestacions independentistes] han aconseguit reunir molta gent amb la premissa del gradualisme i la tranquil·litat». Es fa difícil entendre amb quins elements considera l’editorialista que aquestes eren les premisses que aconseguien reunir tanta gent. I perquè una «desconnexió» plantejada a 18 mesos vista, de forma pacífica i emprant canals institucionals no pot considerar-se «gradual i tranquil·la».\n4. «La coalició vencedora no es va dirigir als electors demanant-los el veloç adveniment de la república catalana, expressió voluntàriament ignorada en el seu programa, amb un suport en vots inferior al 50% i sense majoria absoluta». Precisament la coalició vencedora va dirigir-se als electors prometent-los la república catalana si s’aconseguia una majoria en escons. Què és exactament la circumstància actual.\n5. «En cas que hagués inclòs la resolució aprovada ahir en el programa, Junts pel Sí estaria avui potser per sota dels seixanta diputats». O potser per sobre els 70. L’única forma de saber-ho és tornar a convocar eleccions. Una possibilitat que el diari en cap moment demana.\n6. «El 27 de setembre, la societat catalana no va votar majoritàriament ruptura exprés». Pot discutir-se si la moció parlamentària d’ahir suposa una «ruptura exprés», però en qualsevol cas el 27-S hi va haver una majoria –absoluta en escons, relativa en vots- a favor de proclamar la independència. La mateixa portada de La Vanguardia així ho va reflectir.\n7. «La consigna catalana ha de ser ara mateix evitar qualsevol tipus d’aventura». És com a mínim sorprenent que després de criticar que els independentistes puguin parlar «en nom de Catalunya», ara ho faci La Vanguardia.\nandreu 14 novembre 2015\nDe LaVanguardia (eslaix Mediaset) ni comentaré perquè ja sabem que allò és de tot menys un diari. Tanmateix, sí que vull explicar una cosa relativa a la DUI de qui, suposadament, molta gent té por o no vol. A veure, es vulgui o no, en algun moment o altre el govern català haurà d’actuar unilateralment com ho fan tots els governs de totes les nacions independents. És una cosa lògica, normal i comprensible. Això no produirà la fi del món, perquè el planeta terra ja ha viscut més de 90 processos d’autodetermació i el món encara no ha acabat. A més, som a Europa, no l’Àfrica i ningú pot bombardejar Catalunya. Si fos el cas, Castella, que és qui amenaça amb això, se les veuria no amb Catalunya i Europa, de passada, acabaria tenint un problema (ja té crisi a Ucraïna, a Bielorússia, a Grècia amb una Catalunya i País Basc, Escòcia i Flandres, ja tindria els dies comptats). Amb això s’acabaria evidenciant que França, Castella i Alemanya no són democràcies i que es mantenen com imperis a base d’armar-se fins al cul. D’altra banda, els accidents tipus AVE, provocats per matar catalans, però afortunadament fallits, només deixen en evidència que això de la indpendència no és “obra d’un sonat”, que és a tocar i que en cas que es produís, passat uns anys sortiria a la llum la veritat i puc assegurar que els incitadors, França i companyia, les pagaran i ben grosses. Ara bé, el que passa és que els mèdia en contra de la independència -que ja es penós haver de dir que hi ha mitjans en contra o a favor quan el que haurien de fer és informar i punt- ho qüestionen tot. Mireu, si la Forcadell hagués sortit presidenta la criticarien, si hagués sortit el Romeva, també, si fos el Juqueres, igual, si fos Artur Mas, sobretot ell, si fos el Baños, seria un radical, un anti-tot el que es pugui, nazi i una miqueta més, comunista-bolxevic barra Hitler incarnat i més del mateix… Per això ara qüestionen la declaració de dilluns al parlament. Si al 27S els vots haguessin sigut de més del cinquanta per cent, s’haurien inventat alguna història, com allò dels dos terços de la cambra. No sent el cas, ara resulta que és un cop d’estat. De passada no dubteu que Europa demanarà un altre referèndum, que sortirà favorable segurament (perquè penso que el 27-S no era la bona data però es va modificar per culpa del Godó), i que acabarà per avalar definitivament i per sempre la independència catalana (perquè els catalans han estat convocats a votar almenys unes 4 vegades, sigui amb processos participacius o eleccions, sobre la independència i sempre ha sortit sí). I ara, de sobte, òbviament La Vanguardia havia de ser l’iniciadora, es fan enquestes preguntant als votants dels partits si volen la indpendència. A veure… Junts pel Sí i la CUP a què anaven doncs al 27-S? A cantar-li a la moreneta? No, veritat, el lema era “país nou”, oi? Doncs què collons hem d’estar ara mirant fil per randa què ha votat la gent. Què anaven a votar sobre si els agrada el paté, el formatge, la viagra i la xocolata? La gent sap què ha votat. Però òbviament els mateixos de sempre fan mans i mànigues per evitar que es produeixi la independència a base de manipulacions i de més, descaradament. Vaja, ho dic, però potser va sent hora que algú obri els ulls.


Imatge de la claqueta durant el rodatge de 'Timecode'.\nFacebook/Escola de Cinema de Reus\n‘Timecode’, produït per l’Escola de Cinema de Reus, explica secrets i descobriments de dos vigilants d’aparcaments\nActualitzada 14/04/2016 a les 19:52\n‘Timecode’, el segon curtmetratge produït per l’Escola Internacional de Cinema de Reus (ECIR) ha estat seleccionat per competir al Festival de Canes. La peça, dirigida pel professor Juanjo Giménez, ha aconseguit passar a la fase final entre un total de 5.008 curtmetratges.\nLa trajectòria de Giménez inclou tres llargs i una desena de curts. ‘Timecode’ és una història de secrets i descobriments protagonitzada per dos vigilants d’un aparcament. El curt ‘Timecode’ competirà del pròxim 11 al 22 de maig al Festival Internacional de Canes.\nDavid Villanueva, director de l’ECIR i productor de ‘Timecode’, explica que «la clau de l’èxit és el treball dur». També afegeix que «els nostres alumnes no només s’emporten l’experiència d’anar a concursos i festivals, sinó que també els hi serveix per fer currículum». Segons explica el productor, «’Timecode’ és un curtmetratge diferent, especial i europeu».


La plaça porticada més gran de Catalunya\nUna vegada arribem a la part baixa de la ciutat ens trobem amb la Plaça Mercadal la plaça porticada més gran de Catalunya. És el centre neuràlgic de la població i es troba situada en el centre mateix de la ciutat. Els seus 7.000 m2, a més de la gran varietat de façanes i de tipus d'arcs dels porxos, li atorguen una bellesa singular, gairebé espectacular.\nTradicionalment, la Plaça Mercadal és el marc on se celebra tots els dissabtes el mercat setmanal. La plaça es converteix d'aquesta manera en el punt de trobada de gent de tota la comarca i l'activitat comercial centra l'interès de tota la població.


NEVA DINS EL VIDRE: LA UE JA ESPERA L'ESTAT PROPI DE CATALUNYA\nCatalunya serà un nou Estat de la UE quan ho decideixin els seus ciutadans\nEnllaç a l'entrada del Bloc d'Albert Fuguet\nEra un dissabte d’agost. El rellotge marcava les 7 de la tarda. Un grup de joves es troba en un bar de Barcelona. Havien quedat per prendre uns refrescos. Tenen entre 18 i 40 anys. No es coneixen de res, de manera que el primer que fan és presentar-se. Han quedat a través de Facebook.\nAlguns d’ells són de classe benestant, fills d’empresaris i comerciants. D’altres són de classe mitjana, fills de treballadors. I alguns altres vénen de famílies humils, fills de l’anomenada classe obrera. A simple vista no comparteixen aficions, ni interessos, ni forma de vida.\nL’Estat propi de Catalunya beneficiarà tothom\nEls nois tenen molt clar que, en circumstàncies normals, difícilment podrien ser amics. Però han quedat per prendre un refresc i per col·laborar plegats. Tots ells volen que Catalunya obtingui el seu propi Estat el més aviat possible. Només així s’asseguraran un futur prometedor.\nTots ells estan patint una greu crisi econòmica, però saben queCatalunya podria sortir-ne demà mateix. Tots ells viuen del salari que guanyen. Però saben que el seu sou seria més alt en una Catalunya amb Estat propi. És justament aquí on troben el seu particular punt d’unió. És justament per això que han quedat en un bar de Barcelona, una tarda de dissabte del mes d’agost.\nSeuen amb ganes de treballar. Comencen un intens i constructiu pla d’actuació. A partir d’aquest moment es proposen conscienciar la població. Volen explicar a tothom que l’Estat propi beneficiarà amb escreix tots els ciutadans de Catalunya; sense excepció: vinguin d’on vinguin i pensin com pensin.\nLa UE acollirà l’Estat de Catalunya amb els braços oberts\nUn senyor els crida l’atenció. Seu a la taula del costat i està prenent una copa de vi. Els diu:\n- “Chicos. Me parece genial lo que estáis haciendo. Puedo compartir incluso algunas de las ideas que estáis proponiendo. Pero tengo un par de dudas: ¿Realmente creéis que sería positivo para Cataluña que obtuviese su propio Estado? ¿No habéis pensado que, tal vez, la Unión Europea no aceptaría una Cataluña así? ¿Se os ha pasado por la cabeza que el Estado de Cataluña podría quedar fuera de la UE?"\nEls nois somriuen. Conviden aquest senyor a afegir-se a la xerrada. Fan cara d’obvietat, com si s’hagués posat en dubte la capacitat de La Sagrada Família per atraure turistes.\nAquest curiós grup de joves té molt clar que Catalunya seria un Estat dela UE en el mateix instant que el Parlament fes la Declaració d’Estat propi.\nLa UE ja reconeix com a europeus els ciutadans de Catalunya\nEls nois saben que la Unió Europeaconsidera que els ciutadans de Catalunya són ciutadans de l’Europa comunitària. Saben que al 1992 els catalans van rebre l’estatus de “ciutadans de la UE”. Aquest estatus va ser atorgat pel Tractat de Maastricht.\nAquesta Carta va donar pas a la creació oficial de la Unió Europea. La seva funció era ben clara: assegurar una unió més estreta entre els pobles d’Europa. Això va ser l’embrió de la Constitució europea que ara mateix està en vigor: l’anomenat Tractat de Lisboa.\nAixò vol dir que si el Parlament proclamés l’Estat propi de Catalunya naixeria automàticament un nou membre de ple dret de la UE, que s’afegiria a França, Alemanya, Espanya, etc.\nÉs cert que hi ha cua per entrar a la UE. De fet, hi ha llista d’espera. També és cert que el Tractat de Lisboa diu que si un Estat se segregués d’un altre passaria a la cua de la llista per entrar a la Unió Europea. Però això només afecta aquells que encara esperen poder formar part de la Europa comunitària, i aquest no és el cas de Catalunya.\nAquests joves també han seguit els estudis de la Stanford University dels Estats Units, segons els quals existeixen arguments “jurídics i polítics” que avalen el concepte d’”ampliació interna” de la UE quan els seus territoris s’”independitzen” dels seus actuals Estats. Segons aquests estudis, ni Catalunya, ni Escòcia, ni cap altre territori de la Unió Europeahauria de sol·licitar la seva admissió, perquè la seva autodeterminació serà automàticament acceptada per la UE.\nLa Catalunya amb Estat propi seguirà rebent ajudes de la UE\nÉs normal que els nois sàpiguen tot això, sobretot tenint en compte que ho viuen en el seu dia a dia. Molts aspectes de la seva vida estan reeixits per Brussel·les i Estrasburg, algunes lleis del seu país surten del Parlament Europeu i alguns d’ells reben subvencions de la UE; i saben que les continuarien rebent, igual que Alemanya, Holanda oDinamarca.\nCatalunya seria la 4a potència econòmica de la UE\nAquests joves són nois espavilats. Dominen a la perfecció les eines de comunicació actuals. Per descomptat, estan al corrent que Alemanya (per exemple) veuria amb molt bons ulls la creació de l’Estat propi de Catalunya en el marc de la UE, bàsicament perquè ja fa temps que anhela per un Estat econòmicament fort al sud d’Europa. Tothom té molt clar que l’Estat de Catalunya seria el 3r o 4t Estat de la Unió Europea en renda per càpita.\nEl cambrer s’apropa a la taula dels nois. Els joves paguen les seves consumicions amb euros (la moneda europea). Aquesta serà, justament, la moneda amb què continuaran pagant les consumicions en cas que Catalunya obtingui el seu propi Estat. Serà així perquè la política monetària del seu país també depèn de la Unió Europea.\nTots els ciutadans de Catalunya tindran una qualitat de vida molt superior\nSón quarts de deu de la nit. Els nois ja han establert les primeres accions per transmetre el missatge a la resta de la societat. Volen explicar a tothom l’important que és que Catalunya obtingui el seu Estat propi el més aviat possible. Això serà providencial per assegurar un futur pròsper a totes les persones que viuen a Catalunya, perquè la seva qualitat de vida augmentarà com ningú s’imagina.\nEls nois tenen molt clar que aquest futur prometedor per tots els habitants de Catalunya és a tocar. Però també tenen molt clar que hauran de treballar molt dur, perquè la tasca no és gens fàcil.\nEls nois saben que Catalunya serà un nou Estat de la UE quan ho decideixin els seus ciutadans. El compte enrere ha començat.